CELEX: 62013TN0412
Language: mt
Date: 2013-08-09 00:00:00
Title: Kawża T-412/13: Rikors ippreżentat fid- 9 ta’ Awwissu 2013 — Chin Haur Indonesia vs Il-Kunsill

21.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 274/27
            
         Rikors ippreżentat fid-9 ta’ Awwissu 2013 — Chin Haur Indonesia vs Il-Kunsill
   (Kawża T-412/13)
   2013/C 274/43
   Lingwa tal-kawża: l-Ingliż
   
      Partijiet
   
   
      Rikorrenti: Chin Haur Indonesia, PT (Tangerang, l-Indoneżja) (rappreżentanti: T. Müller-Ibold u F.-C. Laprévote, avukati)
   
      Konvenut: Il-Kunsill tal-Unjoni Ewropea
   
      Talbiet tar-rikorrenti
   
   
               —
            
            
               tannulla parzjalment l-Artikoli 1(1) u 1(3) tar-Regolament ta’ Implimentazzjoni tal-Kunsill (UE) Nru 501/2013 (1) sa fejn dawn jestendu d-dazju antidumping għar-rikorrenti u jirrifjutaw it-talba għal eżenzjoni tagħha;
            
         
               —
            
            
               tordna lill-Kunsill sabiex iħallas kemm l-ispejjeż legali kif ukoll spejjeż oħra relatati ma’ din il-kawża; u
            
         
               —
            
            
               tieħu kwalunkwe miżura oħra li l-Qorti Ġenerali tqis xieraq.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka ħames motivi.
   
               (1)
            
            
               L-ewwel motiv ibbażat fuq l-allegazzjoni li l-Kummissjoni u l-Kunsill naqsu milli jipproduċu prova li turi l-evażjoni fir-rigward tal-importazzjonijiet mill-Indoneżja u għalhekk wetqu żball manifest ta’ evalwazzjoni, peress li:
               
                           —
                        
                        
                           il-konklużjoni li kienet saret bidla fid-drawwiet tal-kummerċ hija manifestament żbaljata;
                        
                     
                           —
                        
                        
                           il-Kunsill bi żball allega li l-produtturi Indoneżjani, b’mod partikolari r-rikorrenti, kienu qegħdin jagħmlu trażbord ta’ roti miċ-Ċina għall-UE.
                        
                     
         
               (2)
            
            
               It-tieni motiv ibbażat fuq l-allegazzjoni li l-Kunsill bi żball sab li r-rikorrenti ma kinitx qiegħdha tikkoopera u li nuqqas ta’ kooperazzjoni bħal dan kien jiġġustifika r-rifjut għal eżenzjoni tagħha, peress li:
               
                           —
                        
                        
                           ir-rikorrenti kkooperat bl-aħjar mod li setgħet;
                        
                     
                           —
                        
                        
                           il-kunsiderazzjoni ta’ nuqqas ta’ kooperazzjoni hija infondata;
                        
                     
                           —
                        
                        
                           il-kunsiderazzjoni tal-Kunsill dwar in-nuqqas ta’ kooperazzjoni tikkostitwixxi nuqqas ta’ motivazzjoni;
                        
                     
                           —
                        
                        
                           il-Kunsill naqas milli jieħu inkunsiderazzjoni informazzjoni addizzjonali pprovduta mir-rikorrenti.
                        
                     
         
               (3)
            
            
               It-tielet motiv ibbażat fuq l-allegazzjoni li d-drittijiet tar-rikorrenti li tgawdi mill-garanziji previsti mil-liġi ġew miksura matul l-investigazzjoni, peress li:
               
                           —
                        
                        
                           il-Kummissjoni ma kkonformatx mal-obbligu tagħha sabiex tikkunsidra b’mod imparzjali l-evidenza miġjuba quddiemha;
                        
                     
                           —
                        
                        
                           l-investigazzjoni tal-Kummissjoni kienet tinkludi rregolaritajiet fil-proċeduri.
                        
                     
         
               (4)
            
            
               Ir-raba’ motiv ibbażat fuq l-allegazzjoni li r-rifjut milli tingħata eżenzjoni lir-rikorrenti jikkostitwixxi ksur tal-prinċipju ta’ ugwaljanza fit-trattament, peress li:
               
                           —
                        
                        
                           il-Kummissjoni ddiskriminat kontra r-rikorrenti billi tat l-eżenzjoni lil esportaturi li kienu jinsabu f’sitwazzjoni simili filwaqt li rrifjutat milli tilqa’ t-talba għal eżenzjoni tar-rikorrenti;
                        
                     
                           —
                        
                        
                           ir-rikorrenti ngħatat b’mod żbaljat l-istess trattament bħal produtturi li ma wrew l-ebda sinjal ta’ kooperazzjoni.
                        
                     
         
               (5)
            
            
               Il-ħames motiv ibbażat fuq l-allegazzjoni li s-sejbiet tar-Regolament ta’ Implementazzjoni dwar dannu u dumping huma inkonsistenti mar-regolament bażiku dwar l-antidumping, peress li:
               
                           —
                        
                        
                           is-sejba tal-imminar tal-effett rimedjali tad-dazju antidumping hija żbaljata.
                        
                     
                           —
                        
                        
                           il-Kummissjoni stabbilixxiet id-dumping permezz ta’ data li la kienet affidabbli u lanqas adegwata u b’mod żbaljat irrifjutat milli tieħu inkunsiderazzjoni data rigward prezzijiet sottomessi mir-rikorrenti.
                        
                     
         
      (1)  Regolament ta’ Implimentazzjoni tal-Kunsill (UE) Nru 501/2013, tad-29 ta’ Mejju 2013, li jestendi d-dazju antidumping definittiv impost mir-Regolament ta’ Implimentazzjoni (UE) Nru 990/2011 fuq importazzjonijiet ta’ biċikletti li joriġinaw mir-Repubblika Popolari taċ-Ċina għal importazzjonijiet ta’ biċikletti kkunsinjati mill-Indoneżja, mill-Malasja, mis-Sri Lanka u mit-Tuneżija, kemm jekk iddikjarati bħala li joriġinaw fl-Indoneżja, il-Malasja, is-Sri Lanka u t-Tuneżija kif ukoll jekk le (ĠU 2013 L 153, p. 1).